Diari Oficial de la Generalitat Valenciana


Sumari del DOGV 9589, del 05-05-2023 (2023/4843)

Extracte de la Resolució de 28 d'abril de 2023, de Conselleria de Participació, Transparència, Cooperació i Qualitat Democràtica, per la qual es convoca la concessió de nou beques per a la realització de pràctiques professionals en matèria de participació ciutadana, transparència i bon govern, en les dependències d'aquesta conselleria, durant els exercicis 2023 i 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9589

Data del DOGV
:   05-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4843


Data del document
:   28-04-2023

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Extracte

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

Extracte de la Resolució de 28 d'abril de 2023, de Conselleria de Participació, Transparència, Cooperació i Qualitat Democràtica, per la qual es convoca la concessió de nou beques per a la realització de pràctiques professionals en matèria de participació ciutadana, transparència i bon govern, en les dependències d'aquesta conselleria, durant els exercicis 2023 i 2024. [2023/4843]  
  
BDNS (identif.): 692040.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/692040).  
  
Primer. Beneficiaris  
Podran beneficiar-se d'aquestes beques, joves amb titulació universitària, mitjançant la realització de pràctiques professionals en les dependències de la Conselleria de Participació, Transparència, Cooperació i Qualitat Democràtica durant els exercicis 2023 i 2024, que complisquen, en la data de finalització del termini de les sol·licituds, els requisits recollits en el resolc cinqué de la convocatòria.  
  
Segon. Objecte  
1. Les beques a concedir seran nou, i estaran destinades a llicenciats/des o graduats/des en les titulacions que a continuació es detallen i segons la distribució següent:  
Titulació universitari en Dret: dues beques.  
Titulació universitària en Ciències Polítiques: una beca.  
Titulació universitària en Sociologia: dues beques.  
Titulació universitària en Publicitat i Relacions Públiques: una beca.  
  
Titulació universitària en Informació i Documentació: dues beques.  
  
Titulació universitària en Gestió i Administració Pública: una beca.  
  
2. Les pràctiques es realitzaran en la seu de la Conselleria amb competències en matèria de Participació, Transparència, Cooperació i Qualitat Democràtica, en aquelles unitats administratives amb funcions en matèria de participació ciutadana i de transparència.  
  
Tercer. Bases reguladores  
Ordre 1/2019, de 28 de novembre, de la Conselleria de Participació, Transparència, Cooperació i Qualitat Democràtica, s'aproven les bases reguladores de la concessió de beques per a la realització de pràctiques professionals en els centres directius de la Conselleria, que van ser publicades en el Diari Oficial de la Generalitat Valenciana núm.8692, de data 5 de desembre de 2019.  
  
Quart. Import  
Les beques previstes en la present convocatòria es finançaran amb càrrec a les aplicacions pressupostàries que es detallen a continuació:  
  
Anualitat 2023:  
46.72.71.025.78, S4049000 «Beques d'especialització professional en participació ciutadana»: 39.000,00 €  
  
41.40.65.568.91, S8331000 «Beques d'especialització professional en transparència i bon govern»: 32.000,00 €  
  
Anualitat 2024:  
Condicionada a l'existència de crèdit adequat i suficient en els Pressupostos de la Generalitat per a l'exercici 2024.  
23.47.09.877.08, S4049000 «Beques d'especialització professional  
en participació ciutadana»: 39.000,00 €  
  
83.35.60.977.53, S8331000 «Beques d'especialització professional  
en transparència i bon govern»: 32.000,00 €  
Quantia total màxima: 142.000,00 euros  
  
Cinqué. Termini de presentació de les sol·licituds  
El termini per a la presentació de sol·licituds serà de 15 dies hàbils, a comptar des de l'endemà de la publicació de la present resolució de convocatòria en extracte en el Diari Oficial de la Generalitt Valenciana.  
  
  
Sisé. Altres dades  
1. Les persones aspirants a obtindre una beca presentaran, exclusivament per via electrònica, una única sol·licitud i el currículum de manera completa, segons models normalitzats.  
2. Tots dos documents són obligatoris i estaran accessibles en la seu electrònica de la Generalitat (https://sede.gva.es). En emplenar aquests formularis s'obtindrà l'autobaremació inicial dels mèrits adduïts en el currículum, que es calcularà de manera automàtica a partir de la informació aportada en aquest. El resultat d'aquesta baremació es visualitzarà com un camp més del formulari.  
3. Criteris de valoració: els criteris que serviran de base per a l'atorgament de les beques convocades mitjançant la present resolució seran els previstos en l'article 11 de l'Ordre 1/2019.  
4. Duració: el període de duració de les beques serà de dotze mesos des de la data que s'indique en la resolució de concessió, que serà objecte de publicació en el Diari Oficial de la Generalitat Valenciana. El període de duració podrà prorrogar-se sense necessitat de nova convocatòria, per un període màxim de dotze mesos addicionals, sempre que existisca crèdit adequat i suficient i que l'exercici de l'activitat que s'està efectuant així ho requerisca o aconselle.  
5. Règim de pagaments: a l'efecte de pagament i justificació d'aquestes, s'estarà al que s'estableix en l'article 14 de l'Ordre 1/2019.  
  
València, 28 d'abril de 2023.- La consellera de Participació, Transparència, Cooperació i Qualitat Democràtica: Rosa Pérez Garijo.